Al Zubarah

**Zubarah** (arabisk: الزبارة), også referert til som *Al Zubarah* eller *Az Zubarah*, er en gammel historisk  by i ruiner som ligger på den nordvestlige kysten av halvøya Qatar i kommune Al Shamal, omtrent 105 kilometer fra hovedstaden Doha. Den ble grunnlagt av det arabiske stammeforbundet Bani Utbah som migrerte fra Kuwait på midten av 1700-tallet. Den ble utpekt som et UNESCOs verdensarvsted i 2013.

Det var i sin tid et vellykket sentrum for global handel og [perlefiske[[, plassert midt mellom [Hormuzstredet og den vestlige armen av Persiabukta. Det er et av de mest omfattende og best bevarte eksemplene på en bosetning fra 1700- og 1800-tallet i regionen. Bosetningens utforming og bystruktur er bevart på en måte ulikt noen andre bosetninger i Persiabukta, og gir innsikt i bylivet, den romlige organiseringen og den sosiale og økonomiske historien til Persiabukta før oppdagelsen av olje og gass på 1900-tallet.

Zubarah dekker et område på rundt 400 hektar (60 hektar innenfor den ytre bymuren) og er Qatars mest betydningsfulle arkeologiske område. Området omfatter den befestede byen med en senere indre og en tidligere ytre mur, en havn, en sjøkanal, to skjermingsmurer, Qal'at Murair (Murair-borgen) og det nyere Al Zubara-borgen.

## Etymologi
Den mest aksepterte etymologien til Zubarah knytter det til det arabiske begrepet for en forhøyet sandhaug eller liten ås, en definisjon som støttes av stedets naturlige topografi. Den opprinnelige bosetningen ble etablert på et forhøyet område med utsikt over havet, et trekk som ville ha gitt både strategisk fordel og synlighet langs kystlinjen. Denne tolkningen er i samsvar med den arabiske bruken av begreper som *zuba* (زُبى), som betegner høytliggende områder.

## Økonomi og handel
### Perlefiske

Zubarah var først og fremst et emporium, by for handel og perlefiske, som utnyttet sin nærhet til perlebanker, besittelse av en stor havn og sin sentrale beliggenhet på sjørutene i Persiabukta. Økonomien var avhengig av perledykkersesongen, som fant sted i løpet av de lange sommermånedene. Perledykking trakk beduiner fra det indre av Qatar, så vel som folk fra hele Persiabukta, til seg for å dykke, handle og beskytte byen mot angrep mens byens menn var til sjøs.

Båter fra Zubarah seilte ut til perlebankene som finnes langs den sørlige bredden av Persiabukta, fra dagens Bahrain til dagens De forente arabiske emirater. Turene varte i flere uker av gangen. Mennene jobbet to og to for å høste bløtdyr som potensielt gjemte perler inni seg. En mann dykket i omtrent et minutt, og den andre ble værende på skipet for å dra dykkeren tilbake i sikkerhet med høstingen sin.

De arkeologiske bevisene for perleutvinning på stedet kommer hovedsakelig fra verktøyene som ble brukt av dykkerne, som perleskrin, dykkervekter og små målevekter som ble brukt under handel.

### Global handel

Zubarah var midtpunktet i et omfattende regionalt handelsnettverk på sitt høydepunkt på slutten av 1700-tallet. Fram til introduksjonen av kulturperler tidlig på 1900-tallet utgjorde perlehandelen Persiabuktas viktigste industri, og sysselsatte opptil en tredjedel av den mannlige befolkningen i regionen. Zubarah, som en av de sentrale perle- og handelsbyene, bidro til de geopolitiske, sosiale og kulturelle utviklingen i Persiabuktas historie som har formet regionen til hva den er i dag.

Keramikk, mynter og rester av matvarer fra utgravningene vitner om Zubarahs vidtrekkende handels- og økonomiske forbindelser på slutten av 1700-tallet, med materiale som stammer fra Øst-Asia, Persia, Det osmanske riket, Afrika, Europa og Persiabukta. Dykkervekter og andre materielle kulturer viser hvor nær forbindelsen var mellom dagliglivet i byen og perlefisket og dens handel. Oppdagelsen av kaffekopper og tobakkspiper i utgravningene avslører den økende betydningen av disse varene over hele Persiabukta i løpet av 1700- og 1800-tallet. Etsningen av en kjøpmanns *[[dhow]]* – en tradisjonell trebåt fra Arabia – som ble funnet inngravert i gipsen i et rom i en gårdsplassbygning, viser hvor tett byens innbyggere knyttet hverdagen sin til langdistanse maritim handel og næringsvirksomhet. Daddelhandel spilte også en viktig rolle i den lokale økonomien.

### Markedsplass
En kompleks samling av små lagerrom er blitt identifisert som en del av *souq* (markedet) i Zubarah. Det store utvalget av handelsgjenstander som er funnet i rommene peker mot områdets klassifisering som et handelssted. Souq må ha vært sentrum for byen og dens økonomi.Ulike varer, herunder jernsmedarbeid, ble solgt på denne souq.

## Referanser


## Eksterne lenker
* Bilder av Zubarah-borgen
* Det offisielle nettstedet til Al Zubarah arkeologiske område
* Utgravninger i Zubara
* Mogensen, Anna (12. mars 2010): «Danish-led Excavation in Qatar», *FOCUS Denmark*
* UNESCOs tentative liste
* ''Al-Zubarah Pearl of the Past'', en dokumentar fra 2011, UNESCO